Die Boervrou Uitgawe 4 - Die Boervrou
Kan jy glo dat ons al by ons vierde uitgawe is! En hy is net betyds hier vir die heerlike lente.
Hierdie maand het ons iets nuuts wat ons hoop vir jou baie gaan help om jou tuin hierdie somer in 'n lushof te omskep. Ons artikel oor tuintake vir September is die eerste, van wat ons hoop, nog baie gaan wees. Hierdie artikel is geskryf met die doelwit om die raaiwerk uit tuinmaak te haal, en ons almal gefokus te hou op wat regtig belangrik is. Op die manier spaar jy jouself tog net baie moeite, frustrasie en geld. Ons kan nie wag vir jul terugvoering oor die artikel nie.
Die ander artikel waaroor ons baie opgewonde is, is die wasgoedseep artikel. Veral aangesien albei van ons van hierdie resep gebruik maak en maande laas wasgoed seep gekoop het. Nie net pas dit jou sak beter nie, maar dit is ook baie minder nadelig vir die natuur.
Ons hoop dat jy en jou familie 'n fantastiese lente sal hê!
Dagsê Lesers, Hierdie tyd van die jaar wanneer alles begin groei en groen word, jeuk 'n mens se vingers darem om tuin te maak! Hier volg 'n handige lysie van take wat in die tuin verrig kan word in September. Kattekruid In die groente em kruie tuin: Aartappel PlantPlant: Aartappels, artisjokke, aspersies, basielkruid, beet, blaarslaai, dill, eiervrugte, ertjies, kattekruid, koljander, komkommers, komkommerkruid, kool, marjolein, …
Omdat ek byna elke dag brood bak is daar gereeld stukkies brood wat oorbly en dit is gewoonlik te min om 'n ete van te maak. Dan is dit ook lekkerder om vars gebakte brood te eet as ou brood. Die meel wat ek gebruik is van koring wat nie geneties gemanipuleer is nie en daarom probeer ek om nooit daarmee te mors nie, so het ek toe besluit om broodkrummels te maak.
Die brood het ek gedroog in my 12V droër.
Eergister het ek dit vir die eerste maal gewaag om self tamaties te droog. Inligting wat nie bespreek is in die vorige artikel nie, (klik gerus hier vir die vorige artikel) is die tamatie se skil. Ek verwyder altyd eers die skil van die tamaties voordat ek 'n tamatie en uie sous maak omdat ek nie daarvan in die sous …